
	1.
	Noteikumu konsolidētā versija
12.2. atmežojamās meža zemes skici (poligonu shp faila formātā), kas sagatavota atbilstoši normatīvajiem aktiem par koku ciršanu mežā;
	Iebildums
Latvijas Mērnieku biedrība (turpmāk – LMB) iebilst pret 12. punkta labošanu un 12.2. apakšpunkta izteikšanu šādā redakcijā “atmežojamās meža zemes skici (poligonu shp faila formātā), kas sagatavota atbilstoši normatīvajiem aktiem par koku ciršanu mežā;” un no tā izrietošo - turpmāk atmežojamās meža zemes plānu nesagatavot sertificētiem mērniekiem, bet gan to uzticēt būvspeciālistiem vai citiem nekvalificētiem speciālistiem.
Šobrīd gan šie ntoiekumi, gan attiecīgi MK noteikumi Nr.1019 paredz, ka, izgatavojot atmežojamās meža zemes izvietojuma plānu, mērnieks apvidū nosaka tās robežu, atzīmējot ar pagaidu robežzīmēm, uzmēra atmežojamās meža zemes robežu un sagatavo atmežojamās meža zemes izvietojuma plānu. Tas nozīmē, ka daļa no atmežošanas procesa ir atmežojamā poligona nospraušana apvidū un tā uzmērīšana, kuru nav iespējams veikt būvspeciālistam. Svītrojot šo no noteikumiem, būtiski tiek mainīts atmežošanas process un tā jēga.
Papildus norādām uz potenciālajiem riskiem, kas attiecās uz ierādītām vai neprecīzi uzmērītām robežām. Projekta pamatnē tiek izmantoti topogrāfiskie dati un kadastra karte, kas noved pie tā, ka vēlāk izspraužot atmežojamās meža zemes platību un projektu dabā, atmežojamā meža zemes kontūra var neatrasties kadastra kartē norādītajā zemes vienībā, bet citā zemes vienība, ja tiek konstatēta kļūda kadastra datos, ko nevar konstatēt projektēšanas posmā. Respektīvi atmežojamās meža zemes teritoriju nav iespējams izspraust (un attiecīgi arī izgatavot korektu tās izvuetojuma plānu), nevērtejot robežas novietojumu apvidū, ja atmežojamās meža zemes teritorija atrodas pie robežas.
Ņemot vērā, ka, atvieglojot būvniecības procesu, ar vien lielāks skaits būvju tiek būvēts, izmantojot paskaidrojuma rakstus, kuros ļoti bieži nav pievienots ļoti detāls un precīzs LKS-92 TM koordinātu sistēmā sagatavots plānotās būves izvietojuma plāns, tad plānotā pieeja šos poligonus izgūt no BIS dokumentācijas būtiski palielinās kļūdaini atmežotas teritorijas, kas vēlāk, sagatavojot būvju izpildmērījumu plānus, nesakritīs ar patieso būvju atrašanās vietu.
Ņemot vērā, ka NĪVKIS kadastra kartē ir attēlotas zemes vienību robežas ar dažādu precizitāti (uzmērītas LKS-92 TM, uzmērītas vietējā sistēmā, ierādītas), sertificētam mērniekam ir liela loma arī konkrētā atmežošanas risinājuma izvērtēšanā un korektā attēlošanā zemes robežu plānā. Šādas zināšanas par zemes vienību robežu noteikšanas precizitātēm ir tikai sertificētai personai, ne būvspeciālistiem.
Šo noteikumu, kā arī iepriekš minēto MK ntoiekumu Nr.1019, anotācijā minēts, ka atmežošanas procesu nepieciešams sasaistīt ar būvniecības procesu, nodrošinot atmežojamā poligona tiešu pieejamību Būvniecības informācijas sistēmā (turpmāk – BIS). Tā kā šobrīd tiek strādāts arī pie “Mērnieka darba vietas izveides BIS”, ir iespēja pievienot atmežojamās meža zemes izvietojuma plānu pie dokumentiem, kuru sertificēta persona iesniedz BIS, līdzīgi kā tas šobrīd tiek risināts ar citiem būvniecības procesa dokumentiem. Tādā veidā mazinot anotācijā minēto birokrātisko slogu.
Tā ka šo notiekumu grozījumi ir cieši saistīti arī ar MK notiekumu Nr. 1019 izmaiņām, LMB aicina vērtēt iepriekš minētos riskus un rast risinājumu.

